CELEX: 32006R1784
Language: hu
Date: 2006-12-04 00:00:00
Title: A Bizottság 1784/2006/EK rendelete ( 2006. december 4. ) a 2037/2000/EK európai parlamenti és tanácsi rendeletnek a reakcióközegek használata tekintetében történő módosításáról

5.12.2006   
            
            
               HU
            
            
               Az Európai Unió Hivatalos Lapja
            
            
               L 337/3
            
         
      A BIZOTTSÁG 1784/2006/EK RENDELETE
   
   (2006. december 4.)
   a 2037/2000/EK európai parlamenti és tanácsi rendeletnek a reakcióközegek használata tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendeletre (1) és különösen annak 2. cikke tizenhatodik francia bekezdése 3. mondatára,
   mivel:
   
               (1)
            
            
               A szén-tetraklorid (CTC) ózonlebontó anyag szabályozott anyagként szerepel a 2037/2000/EK rendelet I. mellékletének IV. csoportjában, ezért az e rendelet értelmében alkalmazási korlátozások alá esik.
            
         
               (2)
            
            
               Figyelembe véve az ózonréteget lebontó anyagokról szóló montreali jegyzőkönyv reakcióközegekkel foglalkozó munkacsoportjának 2004. októberi, az elért haladásról szóló jelentésében (2) bemutatott új információkat és technikai fejlődést, a Montreali Jegyzőkönyvet aláíró felek a 2005. decemberi tizenhetedik ülésükön elfogadták a XVII/7. határozatot (3). A XVII/7. határozat kiegészíti a X/14. határozat felülvizsgált A. táblázatát a CTC-vel, a radioaktívként megjelölt cianokobalamin-előállításhoz használt reakcióközeggel, amely egy, a B12-vitamin-hiány lehetséges okainak diagnózisához használt gyógyszer.
            
         
               (3)
            
            
               Jelenleg a CTC-nek a radioaktívként megjelölt cianokobalamin-előállításhoz reakcióközegként való felhasználása tilos a Közösségben a 2037/2000/EK rendelet értelmében. Hogy e különleges felhasználás megengedhető legyen a Montreali Jegyzőkönyv értelmében nemrég elfogadott, fent említett határozattal összhangban, a rendelet VI. mellékletét módosítani kell.
            
         
               (4)
            
            
               Az e rendeletben foglalt intézkedések összhangban vannak a 2037/2000/EK rendelet 18. cikkének (1) bekezdése alapján felállított bizottság véleményével,
            
         ELFOGADTA EZT A RENDELETET:
   1. cikk
   A 2037/2000/EK rendelet VI. mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 4-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 244., 2000.9.29., 1. o. A legutóbb az 1366/2006/EK rendelettel (HL L 264., 2006.9.25., 12. o.) módosított rendelet.
   
      (2)  A reakcióközegekkel foglalkozó munkacsoport jelentése, 2004. október, 17. o. (http://hq.unep.org/ozone/teap/Reports/PATF/PATF_Report2004.pdf).
   
      (3)  A Montreali Jegyzőkönyvet aláíró felek 17. értekezlete (2005), XVII/7. határozat: A szabályozott anyagok reakcióközegekként való felhasználásainak jegyzéke. (http://hq.unep.org/ozone/Meeting_Documents/mop/17mop/17mop-11.e.pdf).
   
      MELLÉKLET
      
         
            „VI. MELLÉKLET
            A 2. cikk tizenhatodik francia bekezdésében említett szabályozott anyagokat reakcióközegként használó folyamatok
            
                        a)
                     
                     
                        Szén-tetraklorid felhasználása nitrogén-triklorid eltávolítására klór és marónátron termelésénél;
                     
                  
                        b)
                     
                     
                        Szén-tetraklorid felhasználása klórgáz visszanyerésére a klórgázgyártásból származó véggázból;
                     
                  
                        c)
                     
                     
                        Szén-tetraklorid felhasználása klórkaucsuk előállításánál;
                     
                  
                        d)
                     
                     
                        Szén-tetraklorid felhasználása izobutil-acetofenon (ibuprofen fájdalomcsillapító) gyártásánál;
                     
                  
                        e)
                     
                     
                        Szén-tetraklorid felhasználása polifenilén-tereftalamid gyártásánál;
                     
                  
                        f)
                     
                     
                        Szén-tetraklorid felhasználása a radioaktívként megjelölt cianokobalamin gyártásánál;
                     
                  
                        g)
                     
                     
                        CFC-11 felhasználása finom szintetikus poliolefin rostlap gyártásánál;
                     
                  
                        h)
                     
                     
                        CFC-12 felhasználása Z-perfluor-poliéterek és difunkcionális származékaik perfluor-poliéter-poliperoxid elővegyületeinek fotokémiai szintézisénél;
                     
                  
                        i)
                     
                     
                        CFC-113 felhasználása perfluor-poliéter-poliperoxid köztestermék redukciójára perfluor-poliéter-diészterek gyártásához;
                     
                  
                        j)
                     
                     
                        CFC-113 felhasználása magas funkcionalitású perfluor-poliéter-diolok előkészítéséhez;
                     
                  
                        k)
                     
                     
                        Szén-tetraklorid felhasználása Cyclodime előállításához;
                     
                  
                        l)
                     
                     
                        HCFC-k használata az a)–k) pontokban felsorolt folyamatokban CFC vagy szén-tetraklorid helyettesítésére.”